Vierde liggaam by Sibanye Stillwater se myn gekry | Radio Rosestad 100.6FM
Vierde liggaam by Sibanye Stillwater se myn gekry
Posted By: Gerdie Karstens 12/06/2018
Die mynmaatskappy Sibayne-Stillwater het bevestig dat die liggaam van 'n vierde mynwerker vroeg vanoggend by die Kloof Ikamva-skag naby Westonaria in Gauteng gevind is.
Die maatskappy sê 'n gespesialiseerde reddingspan gaan voort met die soektog na 'n vyfde werker wat nog vermis word.
Die werkers is volgens berigte gister in 'n ongebruikte gebied deur gas en hitte oorval.
Die president van Amcu, Joseph Mathunjwa het intussen 'n beroep op President Cyril Ramaphosa gedoen om dringend in te gryp om wetgewing te wysig sodat mynwerkers meer regte het om te weier om in gevaarlike omstandighede te werk.
Die vakbond beweer dat 'n mynbestuurder werkers gedwing het om ondergronds te gaan ten spyte daarvan die Departement van Minerale Bronne verlede week opdrag gegee het dat werksaamhede by die skag weens hoë temperature gestaak word.